13.pielikums

Ministru kabineta

2006.gada 3.janvāra

noteikumiem Nr.21

**Atbalsts ieguldījumiem lauksaimniecības nozarē**

1. Subsīdiju mērķis ir atbalstīt ieguldījumus lauksaimniecībā, lai palielinātu produkcijas pievienoto vērtību un paaugstinātu lauksaimniecības produkcijas kvalitāti.

2. Subsīdiju kopsumma ir 6136893 lati (tai skaitā finansējums 2005.gadā noslēgto līgumu izpildei), un tās paredzētas šādiem pasākumiem:

2.1. graudu, eļļas augu un šķiedraugu pirmapstrādes un uzglabāšanas iekārtu iegādei (t.sk. iekārtu uzstādīšanas būvniecības izdevumi, auto svaru iegāde un uzstādīšana, laboratorijas iekārtu iegāde), jaunbūvēm, būvju rekonstrukcijai vai renovācijai, nepieciešamo būvmateriālu iegādei, asfaltētu vai betonētu laukumu izbūvei pie pirmapstrādes punktiem, nepārsniedzot 20 latus par kvadrātmetru;

2.2. lopkopības produktu ražošanas jaunbūvēm, būvju rekonstrukcijai, renovācijai, nepieciešamo būvmateriālu iegādei, asfaltētu, betonētu vai bruģētu laukumu izbūvei pie lopkopības produktu ražošanas būvēm, nepārsniedzot 20 latus par kvadrātmetru, fermu aprīkojuma iegādei, ūdensapgādes sistēmas izveidei, mēslu apsaimniekošanas sistēmu izveidei (t.sk. teleskopisko kūtsmēslu iekrāvēju iegādei saimniecībās, kur liellopu un jaunlopu ir vairāk par 150 dzīvnieku vienībām);

2.3. piena, lopu, augļu un dārzeņu pārvadāšanai nepieciešamā specializētā autotransporta iegādei (izņemot pārstrādes uzņēmumus);

2.4. lauksaimniecības produktu ražošanā izmantojamās tehnikas (izņemot traktortehniku un pašgājējmašīnas) un tehnoloģisko iekārtu (augsnes apstrādes tehnika, mēslošanas tehnika, sēšanas un stādīšanas tehnika, augu ķīmiskās aizsardzības tehnika, eļļas spiedes iekārtas un to eļļas filtri, linu novākšanas tehnika, specializētā grāvju pļaušanas tehnika, lopkopības saimniecībām un lauksaimniecības pakalpojumu kooperatīviem – zāles lopbarības sagatavošanas tehnika, lauksaimniecības pakalpojumu kooperatīviem – piena uzglabāšanas, pirmapstrādes un pārstrādes iekārtas) iegādei;

2.5. augļkopības un dārzkopības sējumu un stādījumu kopšanas tehnikas (traktortehnika līdz 60 ZS un tai nepieciešamā aprīkojuma un tehnoloģisko iekārtu) iegādei, nelielas jaudas augļu, ogu un dārzeņu pirmapstrādes, pārstrādes, fasēšanas un glabāšanas iekārtu un aprīkojuma iegādei, kartupeļu, dārzeņu un augļu glabātavu aprīkojuma (t.sk. daudzkārt lietojamā tara, pacēlāji) iegādei, ogu novācamo mašīnu iegādei, lietēšanas sistēmu ierīkošanai pēc projekta. Atbalstu var saņemt, ja ir attiecīgās nozares asociācijas rakstisks atzinums par pretendenta atbilstību augļkopības vai dārzkopības produktu ražotāja statusam.

3. Atbalsts ieguldījumiem lauksaimniecības nozarē tiek piešķirts saskaņā ar Eiropas Komisijas 2003.gada 23.decembra Regulu (EK) Nr.1/2004 par EK Līguma 87. un 88.panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, pārstrādi un tirdzniecību.

4. Subsīdijas tiek aprēķinātas 30 % apmērā no šī pielikuma 2.punktā minētajos pasākumos izlietoto līdzekļu summas. Kopējais atbilstoši šim pielikumam piešķirtais subsīdiju apjoms vienam pretendentam nedrīkst pārsniegt 30000 latu, bet atzītiem lauksaimniecības pakalpojumu kooperatīviem **–** 100000 latu. Izlietoto līdzekļu summu, no kuras aprēķina subsīdijas, nosaka atbilstoši iegādi apliecinošajos dokumentos norādītajai sākotnējai cenai (bez PVN). Transporta izdevumus subsīdiju aprēķinos neiekļauj.

5. Lauku atbalsta dienests nodrošina vienmērīgu šī pielikuma 2.punktā paredzētā finansējuma sadali Lauku atbalsta dienesta reģioniem proporcionāli reģionu lauksaimniecībā izmantojamai zemes platībai.

6. Maksimālās izmaksas subsīdiju aprēķināšanai jaunbūvēm ir 200 Ls/m2 par kopējo grīdas platību, būvju rekonstrukcijā ir 150 Ls/m2 par kopējo būves grīdas platību un renovācijā – 80 Ls/m2 par kopējo būves grīdas platību.

7. Lai saņemtu subsīdijas, pretendents līdz 2006.gada 1.jūnijam iesniedz Lauku atbalsta dienesta reģionālajā lauksaimniecības pārvaldē:

7.1. iesniegumu (tabula);

7.2. ienākumu deklarāciju vai gada pārskatu par 2005.gadu (atbalstu var saņemt saimniecība, kura pārskata periodu beigusi ar peļņu vai tās finanšu rezultāts atbilst kritērijam "pēdējā pārskata perioda peļņa + pamatlīdzekļu nolietojums x 50 % ≥ 0");

7.3. Pārtikas un veterinārā dienesta izziņu par uzņēmuma atbilstību dzīvnieku labturības un higiēnas prasībām un reģionālās vides pārvaldes izziņu par atbilstību obligātajiem vides standartiem (pretendents izziņu iesniedz kopā ar norēķinu dokumentiem pēc noteikto pasākumu īstenošanas);

7.4. lauksaimniecības izglītību apliecinoša dokumenta kopiju;

7.5. darījumus apliecinošo dokumentu kopijas (būvniecībā **–** līgums ar būvuzņēmēju un izdevumu tāme), bet par šī pielikuma 2.3., 2.4. un 2.5.apakš­punktā pieprasīto finansējumu – samaksu un darījumus apliecinošo dokumentu kopijas.

Tabula

**Iesniegums ieguldījumu atbalstam lauksaimniecībā**

|  |  |  |  |  |  |  |
| --- | --- | --- | --- | --- | --- | --- |
| Lauku atbalsta dienesta | | |  | | reģionālajai lauksaimniecības pārvaldei | |
| Iesniedzējs |  | | | | | |
|  | (uzņēmuma nosaukums, reģistrācijas numurs) | | | | | |
|  | | | | | | |
| (juridiskā adrese, tālruņa numurs) | | | | | | |
| Norēķinu rekvizīti | |  | | | | |
|  | | (bankas nosaukums, kods, konts) | | | | |
| Nodokļu maksātāja reģistrācijas numurs | | | |  | | |
| Lauku atbalsta dienesta klienta reģistrācijas numurs | | | | | |  |

Lūdzu piešķirt subsīdijas ieguldījumiem lauksaimniecībā.

Plānotā pasākuma saturs

|  |
| --- |
|  |

Plānotā izlietojamo līdzekļu summa (latos), no kuras aprēķināmas saņemamās subsīdijas (bez PVN) \_\_\_\_\_\_\_\_\_\_\_\_\_\_\_.

Subsīdiju apjoms (latos) \_\_\_\_\_\_\_\_\_\_\_\_\_\_\_.

Iesniegumam pievienoju dokumentus, kuri apliecina prasību izpildi:

|  |
| --- |
| 1. |
| 2. |
| 3. |
| 4. |

Informācija par uzņēmumu:

dzīvnieku skaits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

lauksaimniecībā izmantojamā zemes platība \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peļņas vai zaudējuma aprēķins

|  |  |
| --- | --- |
| Neto apgrozījums |  |
| Realizētās produkcijas ražošanas izmaksas |  |
| Pārējie saimnieciskās darbības ienākumi |  |
| Pārējās saimnieciskās darbības izmaksas |  |
| Procentu maksājumi un tamlīdzīgas izmaksas |  |

|  |  |
| --- | --- |
| Ārkārtas ieņēmumi |  |
| Ārkārtas izmaksas |  |
| Peļņa vai zaudējums pirms nodokļu samaksas |  |
| Ienākuma nodoklis |  |
| Pārējie nodokļi |  |
| Pārskata gada peļņa vai zaudējums |  |
| Pamatlīdzekļu nolietojums |  |

Apliecinu, ka investīcijas perioda beigās saimniecības ražošanas jauda netiks kāpināta vairāk kā par 20 %.

|  |  |  |  |
| --- | --- | --- | --- |
|  | | Datums |  |
| (amats, vārds, uzvārds, paraksts) | |  |  |
| Iesniedzējs |  | Datums |  |
|  | (paraksts un tā atšifrējums) |  |  |
|  | | | |
| (Lauku atbalsta dienesta reģionālās lauksaimniecības pārvaldes pārstāvja amats, vārds, uzvārds, paraksts, datums) | | | |

8. Lauku atbalsta dienests norēķinās ar pretendentu pēc samaksu un darījumus apliecinošo dokumentu saņemšanas (būvniecībā **–** akts par ēkas nodošanu ekspluatācijā). Minētos dokumentus iesniedz līdz 2006.gada 1.novembrim.

9. Subsīdiju pretendentu iesniegumi tiek ierakstīti reģistrācijas žurnālā to iesniegšanas secībā.

10. Kad aprēķināto subsīdiju kopsumma ir sasniegusi šajā pielikumā paredzēto līdzekļu apmēru, Lauku atbalsta dienesta reģionālās lauksaimniecības pārvaldes pieņem iesniegumus, kuros subsīdiju pretendents ar savu parakstu apliecina, ka ir informēts par iespējamu subsīdiju atteikumu 2006.gadā.

11. Pēc pieteikšanās termiņa beigām Lauku atbalsta dienests šī pielikuma 2.punktā paredzētā finansējuma ietvaros var proporcionāli pārdalīt līdzekļus starp reģioniem, neizmantotos līdzekļus novirzot reģioniem, kuros iedalītā summa ir pārsniegta.

Zemkopības ministrs M.Roze